ADZESUA 12
Ɔdɔ Nye Nkãtse A Wɔda No Edzi
1 Thessalonicafo 2:7, 8
DZA ƆSƐ DƐ EYƐ: Fi nkãtse ankasa mu kasa, na ma w’etsiefo no nhu dɛ edwen hɔn ho na epɛ dɛ eboa hɔn.
MBRƐ IBESI AYƐ NO:
Dwen w’etsiefo no ho. Kaakaa ɔhaw ahorow a w’etsiefo no rihyia na fa siesie w’akoma. Bɔ mbɔdzen dɛ edze woho bɛhyɛ hɔn tsebea no mu bi.
Hwɛ wo kasaa yie. Fa wo kasa no hyɛ hɔn dzen, ma ɔnkyekye hɔn werɛ, na ɔmma hɔn akoma ntɔ hɔn yamu. Kwetsir dɛ ebɛkã nsɛm bi a obotum ahaw hɔn, na mma nnkasa nntsia hɔn a wɔnnsom Jehovah no anaa nnkasa nntsia hɔn gyedzi ahorow a wɔgye to mu dzendzenndzen no.
Kyerɛ hɔn ho enyigye. Fa wo nyimpadua si nsɛm do dua yie, na ma kwan a efa do kasa no nkyerɛ dɛ edwen w’etsiefo no ho ankasa. Hwɛ mbrɛ isi yɛ w’enyim dze kasa no; ɔyɛ a ma w’enyim nyɛ sereserew.
twi_Latn twi_Latn sag_Latn twi_Latn twi_Latn twi_Latn twi_Latn twi_Latn